
ΤΕΥΧΟΣ ΤΕΤΑΡΤΟ 


Αρ 


. Φύλλου 452 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 1,570 στρ. στη θέση 
«Κορακοφωλιά» της περιφέρειας Τ.Κ. Κορομηλιάς 
Δήμου Δομοκού, Π.Ε. Φθιώτιδας. 

2 Επικύρωση καθορισμού οριογραμμών τμήματος 
ρέματος με αριθμ. 362 στην περιοχή του Τ.Δ. Πε¬ 
ρσίας (Νέα Κοιμητήρια Περαίας) Δ. Θερμαϊκού. 


ΑΠΟΦΑΣΕΙΣ 

Αριθμ. 4808/214506 (1) 

Κήρυξη ως αναδασωτέας δημόσιας έκτασης δα¬ 
σικού χαρακτήρα εμβαδού 1,570 στρ. στη θέση 
«Κορακοφωλιά» της περιφέρειας Τ.Κ. Κορομηλιάς 
Δήμου Δομοκού, Π.Ε. Φθιώτιδας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» 
(ΦΕΚ 87 Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας- Στ. Ελλάδας» (ΦΕΚ 231 Α'). 

4. Τις διατάξεις του ν. 998/1979 « Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον ν. 3208/2003 
(ΦΕΚ 303 Α'), άρθρο 9 ν. 3818/2010 (ΦΕΚ 17 Α') και άρ¬ 
θρο 35 παρ. 1 ν. 4280/2014 (ΦΕΚ 159 Α') και συγκεκρι¬ 
μένα: α) του άρθρου 38 παρ. 1, β) του άρθρου 41 παρ. 
1, όπως ισχύουν. 

5. Τις διαταγές του Υπουργείου Γεωργίας: α) 160417/ 
1180/8-7-1980, β) 182447/3049/24-9-1980 και γ) 105204/ 
2793/31-07-2002. 


6. Την υπ' αριθμ. 110789/1293/02-09-2014 διαταγή 
του Υ.ΠΕ.Κ.Α. 

7. Τις διατάξειςτων άρθρων 28 και 28Α του ν. 4325/2015 
«Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση κ.λπ. 
(ΦΕΚ 47 Α'). 

8. Την υπ' αριθμ. 6985/85797/1-6-2017 απόφαση του 
Συντονιστή Α.Δ.Θ.Στ.Ε. «Μεταβίβαση δικαιώματος υπο¬ 
γραφής κ.λπ. στους Προϊσταμένους ή στις Προϊσταμένες 
Διευθύνσεων» (ΦΕΚ 2003 Β'). 

9. Την υπ' αριθμ. 13917/15-5-2017 απόφαση Υπουρ¬ 
γού Εσωτερικών (ΦΕΚ 250 ΥΟΔΔ/15-5-2017) περί διορι¬ 
σμού Συντονιστή στην Α.Δ.Θ.Στ.Ε. 

10. Την υπ' αριθμ. 6713/207382/29-11-2017 αναφο¬ 
ρά του Δασαρχείου Λαμίας, με την οποία προτείνεται η 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Κηρύσσουμε ως αναδασωτέα δημόσια έκταση δασικού 
χαρακτήρα εμβαδού 1,570 στρ. στη θέση «Κορακοφω- 
λιά» της περιφέρειας Τ.Κ. Κορομηλιάς Δήμου Δομοκού, 
Π.Ε. Φθιώτιδας, η οποία καταστράφηκε από πυρκαγιά 
στις 22 Σεπτεμβρίου του έτους 2017. Η έκταση αυτή πριν 
την καταστροφή της καλυπτόταν από δασική βλάστηση 
αείφυλλων πλατύφυλλων (πουρνάρι) με ποσοστό δασο¬ 
κάλυψης περίπου 15% και εμπίπτει στην κατηγορία των 
εκτάσεων του άρθρου 3 παρ. 2 του ν. 998/1979, όπως 
αντί καταστάθηκε με το άρθρο 32 ν. 4280/2014 και την 
αριθμ. 110789/1293/2-9-2014 διαταγή του ΥΠΕΚΑ και 
ισχύει σήμερα, αποτελεί δε μαζί με τις όμορες δασικού 
χαρακτήρα εκτάσεις οργανική ενότητα που συμβάλλει 
στη διατήρηση της φυσικής και βιολογικής ισορροπίας 
και εξυπηρετεί την διαβίωση των ανθρώπων εντός του 
φυσικού περιβάλλοντος. 

Απεικονίζεται με τα στοιχεία (Α, Β, Γ, 1, 2, 3, Α) και 
προσδιορίζεται επακριβώς από τις αντίστοιχες συ¬ 
ντεταγμένες ΕΓΣΑ '87 στο συνημμένο τοπογραφικό 
διάγραμμα, κλίμακας 1:2.500, το οποίο συνοδεύει την 
απόφαση αυτή και έχει όρια: Ανατολικά: Με δημόσια 
έκταση δασικού χαρακτήρα. Δυτικά: Με όρια οικι¬ 
σμού τ.κ. Κορομηλιάς και δημόσια έκταση δασικού 
χαρακτήρα. 

Βόρεια: Με δημόσια έκταση δασικού χαρακτήρα. 

Νότια: Με δημόσια έκταση δασικού χαρακτήρα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'452/29.12.2017 


Σκοπός της κήρυξηςτης ανωτέρω έκτασης ως αναδα¬ 
σωτέας, είναι η προστασία της, η διατήρηση του δασικού 
της χαρακτήρα, ο αποκλεισμός διάθεσης της για άλλη 
χρήση και η επαναδημιουργίατης καταστραφείσας δα¬ 
σικής βλάστησης με φυσική αναγέννηση. 

Επιτρέπεται υποβολή κατ' αυτής αίτησης ακύρωσης 
στο αρμόδιο Διοικητικό Εφετείο (άρθρο 47 ν. 3900/2010 - 
ΦΕΚ 213 Α') μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 
46 π.δ. 18/1989-ΦΕΚ 8/Α'). 


Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Δεκεμβρίου 2017 

Με εντολή Συντονιστή 
Αποκεντρωμένης Διοίκησης 
Ο Διευθυντής Δασών Φθιώτιδας 

ΑΝΔΡΕΑΣΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 85% 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'452/29.12.2017 


Αριθμ. 1240 _ (2) 

Επικύρωση καθορισμού οριογραμμών τμήματος 
ρέματος με αριθμ. 362 στην περιοχή τουΤ.Δ. Πε¬ 
ρσίας (Νέα Κοιμητήρια Περαίας) Δ. Θερμαϊκού. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1) Το άρθρο 24 του Συντάγματος. 

2) Το άρθρο 1 του ν. 1650/1986. 

3) Το άρθρο 280 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87Α/7-6-2010). 

4) Τις διατάξεις του άρθρου 5 του ν. 3010/2002 
«Εναρμόνιση του ν. 1650/1986 με τις Οδηγίες 97/11 
Ε.Ε. και 96/61 Ε.Ε., διαδικασία οριοθέτησης και ρυθμί¬ 
σεις θεμάτων για τα υδατορέματα και άλλες διατάξεις» 
(ΦΕΚ 91Α/25-4-2002). 

5) Τις διατάξεις του ν. 4258/2014 «Διαδικασία Οριοθέ¬ 
τησης και ρυθμίσεις θεμάτων για τα υδατορέματα - ρυθ¬ 
μίσεις Πολεοδομικής νομοθεσίας και άλλες διατάξεις» 
(ΦΕΚ 94Α/14-4-2014), σύμφωνα με τις οποίες πραγμα¬ 
τοποιήθηκε η επικύρωση καθορισμού οριογραμμώντου 
ως άνω τμήματος ρέματος. 

6) Το άρθρο 8 της κοινής υπουργικής απόφασης με 
αριθμ. οικ. 140055/2017 «Τεχνικές προδιαγραφές σύ¬ 
νταξης του περιεχομένου του φακέλου οριοθέτησης 
κατ' εφαρμογή της παραγράφου 5 του άρθρου 2 του 
ν. 4258/2014 - Διευκρινήσεις για την εφαρμογή της δια¬ 
δικασίας οριοθέτησης» (ΦΕΚ 428Β/15-2-2017). 

7) Τις διατάξεις των άρθρων 28 και 28Α του ν. 4325/ 
2015 «Εκδημοκρατισμός της Διοίκησης - Καταπολέμη¬ 
ση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις» (ΦΕΚ 47Α/ 
11-5-2015). 

8) Την υπ' αριθμ. πρωτ. 14138/15-05-2017 απόφαση 
του Υπουργού Εσωτερικών «Διορισμός του Ιωάννη Σάβ¬ 
βα του Κωνσταντίνου ως Συντονιστή της Αποκεντρω¬ 
μένης Διοίκησης Μακεδονίας - Θράκης» (ΦΕΚ 250/ 
τ. Υ.Ο.Δ.Δ./26-05-2017). 

9) Τ ις διατάξεις της υπ' αριθμ. 35748/30-5-2017 από¬ 
φασης του Συντονιστή της Αποκεντρωμένης Διοίκησης 
Μακεδονίας - Θράκης, «Ανάθεση άσκησης αρμοδιοτή¬ 
των σε οργανικές μονάδες της Αποκεντρωμένης Διοίκη¬ 
σης Μακεδονίας - Θράκης και παροχή εξουσιοδότησης 
υπογραφής πράξεων και εγγράφων «Με εντολή Συντο¬ 
νιστή» στους προϊσταμένους των οργανικών μονάδων 
της Αποκεντρωμένης Διοίκησης Μακεδονίας - Θράκης 
(ΦΕΚ 1971 Β/7-6-2017). 

10) Το με αριθμ. πρωτ. 446545/14951/10-11 -2016 έγ¬ 
γραφο της Δ/νσης Τεχνικών Έργων Π.Ε. Θεσ/νίκης, της 
Γενικής Δ/νσης Προγραμματισμού και Υποδομών Π.Κ.Μ., 
με το οποίο μας διαβιβάστηκε η τελική μελέτη οριοθέ¬ 
τησης του ρέματος του θέματος, που συντάχθηκε από 
τον Μελετητή Μηχανικό Γεώργιο Πηλείδη και ελέγχθηκε 
και θεωρήθηκε απάτην Δ/νση Τεχνικών Έργων Π.Ε.Θεσ/ 
νίκης (αριθμ. πρωτ. ΔΙ.ΠΕ.ΧΩ.Σ: 8400/15-11-2016). 

11) Την από 10-11-2016 θεώρηση τηςτελικής μελέτης 
καθορισμού οριογραμμών του τμήματος του ρέματος 


του θέματος από τη Δ/νση Τεχνικών Έργων Π.Ε. Θεσ/ 
νίκης. 

12) Την με αρ. 330/2017 απόφαση Δημοτικού Συμβου¬ 
λίου Δήμου Θερμαϊκού (ΑΔΑ:ΩΩΖΥΩΡ2-ΨΛΧ). 

13) Την με αριθμ. πρωτ. 6524π.ε./9-1 -2017 γνωμοδό¬ 
τηση της Εφορείας Αρχαιοτήτων Περιφέρειας Θεσσαλο¬ 
νίκης της Γενικής Δ/νσης Αρχαιοτήτων και Πολιτιστικής 
Κληρονομιάς του Υπουργείου Πολιτισμού και Αθλητι¬ 
σμού (αριθμ. πρωτ .ΔΙ.ΠΕ.ΧΩ.Σ: 480/20-1 -2017). 

14) Το με αριθμ. πρωτ. 88771/3-2-2017 έγγραφο της 
Δ/νσης Υδάτων ΚΜ, της Γενικής Δ/νσης Χωροταξικής και 
Περιβαλλοντικής Πολιτικής ΑΔΜ-Θ (αριθμ. πρωτ. ΔΙ.ΠΕ. 
ΧΩ.Σ: 1240/22-2-2017). 

15) Την με αριθμ. πρωτ. 3628/15-2-2017 γνωμοδότη¬ 
ση της Δ/νσης Δασών ΠΕ Θεσ/νίκης της Γενικής Διεύ¬ 
θυνσης Δασών και Αγροτικών Υποθέσεων ΑΔΜ-Θ με 
τις υποδείξεις της, οι οποίες οδήγησαν στη αλλαγή της 
προτεινόμενης οριογραμμής και συνεπώς του τελικού 
τοπογραφικού διαγράμματος που προωθείται για επικύ¬ 
ρωση (αριθμ. πρωτ. ΔΙ.ΠΕ.ΧΩ.Σ: 1140/17-2-2017). 

16) Την από 5-12-2017 αποστολή από τον Γεώργιο 
Πηλείδη του τελικού διορθωμένου τοπογραφικού δια¬ 
γράμματος, όπου η προτεινόμενη οριοθέτηση περιλαμ¬ 
βάνει την οριογραμμή του ρέματος του θέματος όπως 
παρουσιάζεται στον χάρτη διανομής του Υπουργείου 
Γεωργίας, σύμφωνα με τις υποδείξεις της παραπάνω 
γνωμοδότησης (15) της Δ/νσης Δασών ΠΕ Θεσ/νίκης 
(αριθμ. πρωτ. ΔΙ.ΠΕ.ΧΩ.Σ: 8775/5-12-2017). 

17) Την με αριθμ. πρωτ. 1140/5-12-2017 απόφαση 
καθορισμού οριογραμμών του τμήματος του ρέματος 
του θέματος της Δ/νσης Περιβάλλοντος και Χωρικού 
Σχεδιασμού Κ. Μακεδονίας της Αποκεντρωμένης Διοί¬ 
κησης Μακεδονίας - Θράκης, αποφασίζουμε: 

Την επικύρωση του καθορισμού των οριογραμμών 
τμήματος υδατορεμάτος, με τις συντεταγμένες των κο¬ 
ρυφών των πολυγωνομετρικών των οριογραμμών που 
σημειώνονται με συνεχή γραμμή μπλε χρώματος και 
αναπαρίστανται επί του τοπογραφικού διαγράμματος 
κλίμακας 1:500, που συνοδεύει την απόφαση και αποτε¬ 
λεί αναπόσπαστο μέρος αυτής, όπως αυτές καθορίστη¬ 
καν από την με αριθμ. πρωτ. 1140/5-12-2017 απόφαση 
καθορισμού οριογραμμών τμημάτων ρεμάτων της Δ/ 
νσης Περιβάλλοντος και Χωρικού Σχεδιασμού Κ. Μακε¬ 
δονίας της Αποκεντρωμένης Διοίκησης Μακεδονίας - 
Θράκης και προέκυψαν από την Υδραυλική Μελέτη 
που συντάχθηκε από το Μελετητή Μηχανικό Γεώργιο 
Πηλείδη και ελέγχθηκε και θεωρήθηκε από τη Δ/νση 
Τεχνικών Έργων Π.Ε. Θεσ/νίκης. Η ισχύς της απόφασης 
αυτής αρχίζει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το τοπογραφικό διάγραμμα και 
τους πίνακες συντεταγμένων των κορυφών του ρέματος 
που τη συνοδεύουν. 

Θεσσαλονίκη, 14 Δεκεμβρίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

Τεύχος Δ'452/29.12.2017 

=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























